**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.451/11(prot. Nr.11, 31.§) |

Par zemesgabala Miķeļa Valtera ielā 16,

blakus nekustamajam īpašumam

Hika ielā 8, daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. punktu, 29.1. un 30.1. apakšpunktu, izskatot sabiedrības ar ierobežotu atbildību “SIBLAT” 2024. gada 7. oktobra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 7. oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Iznomāt sabiedrībai ar ierobežotu atbildību “SIBLAT” (reģistrācijas Nr.40003059337; juridiskā adrese: Hika iela 8, Liepāja) uz 5 (pieciem) gadiem zemesgabala Liepājā Miķeļa Valtera ielā 16 (kadastra apzīmējums 1700 035 0145), blakus nekustamajam īpašumam Hika ielā 8, daļu 294 m2 platībā (pielikumā) nekustamā īpašuma Hika ielā 8 apsaimniekošanai.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Miķeļa Valtera ielā 16, blakus nekustamajam īpašumam Hika ielā 8, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā atbilstoši iznomātajai platībai, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

 2.6. nomnieks atbilstoši ārējos normatīvajos aktos noteiktajai kārtībai nodrošina iznomātās vietas un tai piegulošās teritorijas uzturēšanu kārtībā;

2.7. nomniekam atļauts minēto zemesgabala daļu norobežot ar pagaidu sieta žogu;

2.8. nomniekam nav tiesības lūgt iznomātā zemesgabala daļas atsavināšanu.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – individuālo dzīvojamo māju apbūve (kods 06 01).

4. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu līguma pirmstermiņa izbeigšanas gadījumos.

5. Gadījumā, ja sabiedrības ar ierobežotu atbildību “SIBLAT” vainas dēļ līgums par lēmuma 1. punktā minētā zemesgabala Miķeļa Valtera ielā 16, blakus nekustamajam īpašumam Hika ielā 8, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |